Netwerk24 berig op 12 April oor die talle toneelstukke by die KKNK wat fokus op die plek wat mans van alle generasies in Suid-Afrika inneem.
Dop van die jong dramaturg Retief Scholtz speel in een aand in ’n kroeg af. Die werklose Frank Venter strompel in met net ’n palmboompie en wat lyk na ’n amptelike koevert. Ons sal later weet wat daarin is. Op 57 is hy bykans alles in sy lewe kwyt. Hy herinner aan die ander drommel uit ons ryk teaterskat, Elvis du Pisanie, geskep deur Paul Slabolepszy.